Zajednica zemalja portugalskog jezika

Zajednica zemalja protugalskog jezika (port. Comunidade dos Países de Língua Portuguesa, akr. CPLP), međunarodna organizacija koju su luzofonske zemlje osnovale 1996. radi produbljivanja uzajamna prijateljstva i suradnje među svojim članicama, sa sjedištem u Lisabonu.

Osnivanje i države članice 
CPLP je osnovan 1996 godine sa sedam država: Angola, Brazil, Zelenortska Republika, Gvineja Bisau, Mozambik, Portugal i Sveti Toma i Princip.
Istočni Timor se pridružio zajednici 2002 nakon što je dobio nezavisnost od Indonezije.

Države članice:

 Angola
 Brazil
 Zelenortska Republika
 Istočni Timor
 Gvineja Bisau
 Mozambik
 Portugal
 Sveti Toma i Princip

Države promatračice:

 Macau (Instituto Internacional de Macau)

Važnost CPLP-a 
U zemljama gdje je službeni jezik portugalski živi 223 milijuna ljudi. Teritorij koji CPLP pokriva je velik 10,742,000 km,2. Otkad je CPLP osnovan pomogao je riješiti probleme u Svetom Tomi i Principu i Gvineji Bisau uzrokovanih državnim udarom. Zajednica je pomogla riješiti ekonomske i demokratske probleme u te dvije zemlje. Vođe CPLP-a vjeruju da će mir u Angoli i Mozambiku i nezavisnost Istočnog Timora pomoći daljnjem razvoju i jačanju Zajednice.

Organizacija Zajednice 
Na čelu CPLP-a je Izvršni tajnik koji je odgovoran za izradu i provedbu projekata Zajednice. Nalazi se u Lisabonu u Portugalu. Izvršni tajnik ima mandat od dvije godine.
Zajednicu većinom financiraju države članice.

Glavni ciljevi 

 CPLP-ov HIV-SIda Program – stvoren da pomogne 5 afričkih članica
 Centar za razvoj poduzetničkih sposobnosti – utemeljen u mjestu Luanda, Angola
 Centar za razvoj javne administracije – utemeljen u mjestu Maputo, Mozambik
 Centar za Istočnotimorske službene jezike
 Conferencija o malariji – održat će se u Svetom Tomi i Principu
 Cenzus portugalskog jezika
 Digitalna škola i sveučilište
 Izborna misija u Gvineji Bisau
 Hitan projek za potporu obvnove institucija u Gvineji Bisau 
 Obnova Istočnotimorskog sudstva i administracije 
 Borba protiv siromaštva i gladi

Uprava

Sloboda kretanja 

Osam država portugalskog govornog područja potpisala su sporazum o prekograničnom kretanju njihovih stanovnika, kao i prava na medicinsku skrb i boravak.
Zamisao o zajedničkom državljanstvu je propala zato što se nisu slagali Mozambik i Angola. Statut koji je već na snazi između Brazila i Portugala bi pružao jednaka civilna i politička prava za stanovnike bilo koje od država članica CPLP-a.

Druge zemlje i teritoriji 

Neki Galicijanci iz autonomne pokrajine Galicije u Španjolskoj žele sudjelovati u ovoj zajednici zato što je njihov jezik, galicijski, blisko povezan s portugalskim (praktički je galicijski dijalekt portugalskog). Sličan slučaj se dogodio i u Istočnom Timoru. Istočni Timor je prije nezavisnosti imao status promatrača. 

Kad je CPLP osnovan, Ekvatorska Gvineja je zatražila status promatrača. Ekvatorska Gvineja ima neka područja u kojima se govori kreolski portugalski, a i kulturno je vezana sa Portugalom i Svetim Tomom i Principom. Isto tako zemlja surađuje sa afričkim državama portugalskog govornog područja i Brazilom u obrazovanju. Na summitu u srpnju 2004 u Republici Sveti Toma i Princip je dogovoreno da se Ekvatorska Gvineja u skoro vrijeme primi u CPLP kao promatrač. Maroko i Macau su također zainteresirani za status promatrača.

Instituto Internacional de Macau iz Macaa ima status promatrača u Zajednici. Njegov je cilj da upozna mladež Macaa sa narodima i kulturom članica CPLP-a, tako da učvrsti svoj identitet teritorija unutar Kine

Vidi još 

 luzofonija

Izvori

Vanjske poveznice 

 Službena stranica CPLP-a (na portugalskom)
 Seminário da CPLP  - Kultura i razvoj CPLP-a (na portugalskom)

Međunarodne organizacije